Kosovo Milli Qalereyası

Kosovo Milli Qalereyası (, ) — Kosovo Milli Kitabxanasının yan tərəfində Priştina Universitet şəhərciyində yerləşən sənət qalereyası. 

Qalereya 1979-cu ilin fevralında yaradılmış, ən məşhur Kosovalı müsəlman rəssamlardan biri Müslüm Mulikinin şərəfinə adlandırılmışdır. Qalereya Kosovo Respublikasının ən böyük təsviri incəsənət müəssisəsidir. Qalereyada yerli və beynəlxalq rəssamların müxtəlif sərgiləri üçün şərait yaradılmış, həmçinin kitab,kataloq və bukletlər nəşr edilir.
 Tarixi 
 Binası 
Kosovonun Milli Rəsm Qalereyasının binası təxminən 1935-ci ildə Yuqoslaviya ordusunun hərbi kazarmaları kimi tikilmişdir. 1955-1981-ci illərdə kitabxana orada yerləşirdi. 1982-1983-cü illərdə bina memar Aquş Bəkiri tərəfindən İnqilab Muzeyinin sərgi salonuna çevrilmişdir. 1995-ci ildə indiki rəsm qalereyası orada yerləşirdi. 

Binanın fasadı Peç şəhərinin yaxınlığından daşla işlənmişdi.

Kosovo Milli İncəsənət Qalereyası 1979-cu ildə təsviri sənət nümunələrinin nümayişi və qiymətli sənət əsərlərinin toplanması və qorunması üçün mədəniyyət müəssisəsi kimi yaradılmışdır. Bina, tanınmış görkəmli Kosovo rəssamlarından biri olan Müslüm Mulikinin şərəfinə adlandırılmışdır. Qalereya Kosovo mədəniyyətini əyani şəkildə nümayiş etdirmək zərurətindən yaranıb.

Müharibədən sonrakı on il ərzində Kosovo Milli Rəsm Qalereyası həm milli, həm də xarici rəssamların 200-dən çox kollektiv və fərdi sərgisini təşkil etmişdir. Arta Aqani 2013-cü ildən qalereyanın direktorudur.

 Qalereya 

 Əməkdaşlıq 
Qalereyaya cavabdeh olan Priştinanın Mədəniyyət, Gənclər və İdman Nazirliyi ilə beynəlxalq təşkilatlar arasında əməkdaşlığın nəticəsi olaraq qalereya Albaniya və digər qonşu ölkələrdən çoxsaylı qonaqları qəbul edir.

Kosovo Milli İncəsənət Qalereyası aşağıdakı təşkilatlarla əməkdaşlıq edir:
 Albaniyanın Milli İncəsənət Qalereyası
 Avropa Mədəniyyət Parlamenti
 Beynəlxalq Muzeylər Şurası
 Venesiya Biennalesinin pavilyonu
 Kosovo Respublikasının Vaşinqtondakı səfirliyi
 İstinadlar 

Kateqoriya:Priştina